གློག་བརྙན་འདི་ནི་བལྟས་མ་ཐག་ནས་ངོས་གཙང་ཞིང་རོལ་མོའི་འཇིགས་ཉམས་བརྗིད་པ་དང་ཅུང་ཁྱད་མཚར་རང་བཞིན་ཅན་གྱི་བརྙན་མིག་ཞིག་མཐོ་རླབས་ཀྱིས་འཕྱུར་འོང་བ་ཞིག་རེད་ལ།སྐར་མའི་གོ་ལ་གཞན་ཞིག་ནས་སླེབས་མ་ཐག་པའི་ཕེའུ་ཁི་ནི་ཐོག་མར་སྐེར་རྡོ་རྗེ་ཕ་ལམ་ཞིག་ལས་ལུས་ཡོངས་སུ་གྱོན་གོས་སོགས་ཅི་ཡང་མེད་པར་གཅེར་བུ་ཡིན་ཞིང་།རྡོ་རྗེ་ཕ་ལམ་དེ་ནི་ཁོང་ཚོའི་གོ་ལའི་སྟེང་གི་མི་རྣམས་ཀྱི་རེ་རེའི་སྐེར་བཏགས་ཡོད་པའི་ཁོང་ཚོའི་དང་རྟེན་མཚོན་བྱེད་ཀྱི་དངོས་པོའམ་རིན་པོ་ཆེ་ཞིག་རེད།དེ་ལྟར་ཁོ་རང་སྐར་མའི་གོ་ལ་གཞན་ཞིག་ནས་སའི་གོ་ལའི་སྟེང་དུ་སླེབས་མ་ཐག་རྒྱ་གར་གྱི་གནས་ཤིག་ཏུ་སླེབས་པ་དང་།ཐོག་མར་ཁོ་རང་སའི་གོ་ལའི་སྟེང་གི་ཁོར་ཡུག་དང་མི་རྣམས་ལ་རྒྱུས་མངའ་ཅི་ཡང་མེད་སྟབས་ཏག་ཏག་དབང་བོ་མི་ཚང་མཁན་ཞིག་གི་ཟོལ་ལམ་མགོ་སྐོར་གཏོང་སླ་བའི་མི་ཞིག་རེད།དེ་བས་ཁོ་རང་ས་སྟོང་ལུང་སྟོང་དེ་ནས་ཐོག་མར་འཕྲད་པའི་རྒྱ་གར་པའི་སྨྲ་ར་དཀར་པོ་ཅན་གྱི་མི་ཞིག་གིས་བསླུས་ཏེ་ཁོའི་སྐེར་བཏགས་ཡོད་པའི་རྡོ་རྗེ་ཕ་ལམ་དེ་གཡོ་བསྐོར་གྱིས་བསླུས་སོང་བ་རེད།